
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	2 septembrie 2008

	Nr.
	27/252


RAPORT  DE  ÎNLOCUIRE

asupra proiectului de Lege privind respingerea Ordonanţei de urgenţă a Guvernului nr.97/2007 pentru modificarea şi completarea Legii nr.61/1993 privind alocaţia de stat pentru copii
În temeiul art.70 din Regulamentul Camerei Deputaţilor, republicat, cu modificările şi completările ulterioare, proiectul de Lege privind respingerea Ordonanţei de urgenţă a Guvernului nr.97/2007 pentru modificarea şi completarea Legii nr.61/1993 privind alocaţia de stat pentru copii, a fost retrimis Comisiei pentru muncă şi protecţie socială în vederea întocmirii unui nou raport, cu adresa nr.PLx 859/2007 din 19 iunie 2008.

În urma rediscutării în şedinţa din 1 iulie 2008, Comisia a hotărât, cu unanimitate de voturi, aprobarea reexaminării proiectului de lege şi întocmirea unui raport de înlocuire.

Proiectul de lege are ca obiect de reglementare respingerea Ordonanţei de urgenţă a Guvernului nr.97/2007 pentru modificarea şi completarea Legii nr.61/1993 privind alocaţia de stat pentru copii.

Comisia propune Plenului Camerei Deputaţilor aprobarea proiectului de lege cu amendamente, întrucât este necesar a se asigura în anul 2008 finanţarea alocaţiei de stat pentru copii, prin cuprinderea  în bugetul de stat pe anul 2008 a sumelor necesare, concomitent cu preluarea întregii activităţi de stabilire şi plată a alocaţiei de stat pentru copii de către Ministerul Muncii, Familiei şi Egalităţii de Şanse.
Proiectul de lege face parte din categoria legilor organice, conform prevederilor art.73 alin.(3) din Constituţia României.

La dezbaterile care au avut loc în şedinţa comisiei din 18 iunie 2008 au participat, în conformitate cu prevederile art.55 din Regulamentul Camerei Deputaţilor, republicat:

· d-na Teodora Bertzi – Secretar de Stat, Ministerul Muncii, Familiei şi Egalităţii de Şanse 

· d-na Mihaela Grecu – director, Ministerul Muncii, Familiei şi Egalităţii de Şanse.

La lucrările comisiei au fost prezenţi 17 deputaţi, din totalul de 19 membri ai comisiei.

Raportul de înlocuire a fost adoptat cu majoritate de voturi.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterii proiectului de Lege privind respingerea Ordonanţei de urgenţă a Guvernului nr.97/2007 pentru modificarea şi completarea Legii nr.61/1993 privind alocaţia de stat pentru copii, Comisia propune Plenului Camerei Deputaţilor supunerea spre dezbatere şi adoptare a proiectului de Lege privind aprobarea Ordonanţei de urgenţă a Guvernului nr.97/2007 pentru modificarea şi completarea Legii nr.61/1993 privind alocaţia de stat pentru copii, cu următoarele modificări:

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

Lege privind respingerea Ordonanţei de urgenţă a Guvernului nr.97/2007 pentru modificarea şi completarea Legii nr.61/1993 privind alocaţia de stat pentru copii


	Se propune reformularea titlului legii după cum urmează:

„Lege privind aprobarea Ordonanţei de urgenţă a Guvernului nr.97/2007 pentru modificarea şi completarea Legii nr.61/1993 privind alocaţia de stat pentru copii”

Autor: Comisia juridică, de disciplină şi imunităţi şi Comisia pentru muncă şi protecţie socială 

	Pentru respectarea normelor de tehnică legislativă, având în vedere modificările propuse în prezentul raport.

	2
	__
	Articol unic. - Se respinge Ordonanţa de urgenţă a Guvernului  nr.97 din 4 octombrie 2007 pentru modificarea şi  completarea Legii nr.61/1993 privind alocaţia de stat pentru copii, publicată în Monitorul Oficial al României, Partea I, nr.684 din 8 octombrie 2007.


	Se propune reformularea textului după cum urmează:

„Articol unic. - Se aprobă Ordonanţa de urgenţă a Guvernului  nr.97 din 4 octombrie 2007 pentru modificarea şi  completarea Legii nr.61/1993 privind alocaţia de stat pentru copii, publicată în Monitorul Oficial al României, Partea I, nr.684 din 8 octombrie 2007, cu următoarele modificări şi completări:”
Autor: Comisia juridică, de disciplină şi imunităţi şi Comisia pentru muncă şi protecţie socială 


	Adoptarea proiectului de lege este necesară pentru continuarea activităţii de stabilire şi plată a alocaţiei de stat pentru copii şi pe anul 2008.
Pentru respectarea normelor de tehnică legislativă, având în vedere modificările propuse în prezentul raport.



	3
	Titlul Ordonanţei de urgenţă

Ordonanţă de urgenţă pentru modificarea şi  completarea Legii nr.61/1993 privind alocaţia de stat pentru copii

	__
	Nemodificat 
	

	4
	Art.I. - Legea nr.61/1993 privind alocaţia de stat pentru copii, republicată în Monitorul Oficial al României, Partea I, nr.145 din 28 februarie 2007, se modifică şi se completează după cum urmează:


	__
	Nemodificat
	

	5
	1. Articolul 1 se modifică şi va avea următorul cuprins: 

"Art.1. - (1) Se instituie alocaţia de stat pentru copii ca formă de ocrotire a statului acordată tuturor copiilor, fără discriminare. 

(2) Beneficiază de alocaţie de stat pentru copii toţi copiii în vârstă de până la 18 ani." 


	__
	1. La articolul I, punctul 1  se modifică şi va avea următorul cuprins:
“1. Articolul 1 se modifică şi va avea următorul cuprins: 

«Art.1. - (1) Se instituie alocaţia de stat pentru copii ca formă de ocrotire a statului acordată tuturor copiilor, fără discriminare. 

(2) Beneficiază de alocaţie de stat pentru copii toţi copiii în vârstă de până la 18 ani.

(3) Alocaţia de stat pentru copii se acordă şi tinerilor care au împlinit vârsta de 18 ani care urmează cursurile învăţământului liceal sau profesional, organizate în condiţiile legii, până la terminarea acestora. 
(4) Tinerii prevăzuţi la alin.(3) care repetă anul şcolar nu beneficiază de alocaţie de stat, cu excepţia celor care repetă din motive de sănătate, dovedite cu certificat medical.»”
Autor: d-l deputat Gheorghe 
Barbu

	S-a considerat necesară modificare punctului 1 din O.U.G. 97/2007, întrucât
 s-a avut în vedere faptul că au nevoie de acest suport financiar şi tinerii ce depăşesc vârsta de 18 ani şi urmează cursurile învăţământului liceal sau profesional de zi, în acest fel reducându-se şi riscul de abandon şcolar.


	6
	2. La articolul 3, alineatul (1) se modifică şi va avea următorul cuprins: 

"Art.3. - (1) Cuantumul alocaţiei de stat pentru copii este de 0,35 lei lunar şi se majorează anual, prin hotărâre a Guvernului, la propunerea Ministerului Muncii, Familiei şi Egalităţii de Şanse." 


	__
	2. La articolul I punctul 2, alineatul (1) al articolului 3 se modifică şi va avea următorul cuprins:
„Art.3. - (1) Cuantumul alocaţiei de stat pentru copii este de 40 lei lunar şi se majorează anual, prin hotărâre a Guvernului, la propunerea Ministerului Muncii, Familiei şi Egalităţii de Şanse.”
Autor: d-l deputat Gheorghe 

Barbu

	Actulizare conform  art.29 din Legea nr.388/2007 privind bugetul de stat pe anul 2008 care prevede că, începând cu 1 martie 2008, cuantumul alocaţiei de stat pentru copii se stabileşte la 40 lei.

	7
	3. La articolul 4, după alineatul (2) se introduce un nou alineat, alineatul (21), cu următorul cuprins: 

"(21) Pentru copiii pentru care s-a stabilit măsura de protecţie specială prevăzută la art.58 alin.(1) lit.c) din Legea nr.272/2004 privind protecţia şi promovarea drepturilor copilului, cu modificările ulterioare, alocaţia de stat pentru copii se plăteşte reprezentantului legal al copilului, stabilit în condiţiile legii."


	__
	3. La articolul I punctul 3, alineatul (21) al articolului 4 se modifică şi va avea următorul cuprins:

„(21) Pentru copiii pentru care s-a stabilit măsura de protecţie specială prevăzută la art.58 alin.(1) lit.c) din Legea nr.272/2004 privind protecţia şi promovarea drepturilor copilului, cu modificările ulterioare, alocaţia de stat pentru copii se plăteşte numai în cont personal.” 

Autor: d-l deputat Adrian Miuţescu

	Pentru respectarea normelor de tehnică legislativă. 
Pentru copiii din instituţiile de asistenţă socială alocaţia de stat se va plăti în conturi personale şi va fi capitalizată.



	8
	4. La articolul 4, după alineatul (3) se introduc patru noi alineate, alineatele (4), (5), (6) şi (7), cu următorul cuprins: 
"(4) Alocaţia de stat pentru copiii prevăzuţi la alin.(21) se virează în conturile personale deschise pentru aceştia de către reprezentanţii legali. Sumele cu titlu de alocaţie de stat pentru copii se capitalizează până la împlinirea de către aceştia a vârstei de 14 ani. După împlinirea de către titular a vârstei de 14 ani, alocaţia de stat poate fi plătită direct acestuia, cu respectarea condiţiei prevăzute la alin.(3), sau, în funcţie de opţiunea acestuia, poate fi capitalizată în continuare în contul personal al acestuia, până la împlinirea vârstei de 18 ani. 
(5) Alocaţia de stat plătită în condiţiile prevăzute la alin.(4) se acordă titularului la împlinirea de către acesta a vârstei de 18 ani. 

(6) În cazul decesului copilului prevăzut la alin.(21), sumele cu titlu de alocaţie de stat plătite conform alin.(4) se fac venit la bugetul de stat. 
(7) În cazul în care pentru copilul prevăzut la alin.(21) măsura de protecţie specială prevăzută la art.58 alin.(1) lit.c) din Legea nr.272/2004, cu modificările ulterioare, încetează sau se modifică, alocaţia de stat se va acorda potrivit situaţiei în care se află copilul." 

	__

	4. La articolul I, punctul 4 se modifică şi va avea următorul cuprins:
“4. La articolul 4, după alineatul (3) se introduc şapte noi alineate, alineatele (4), (5), (6), (7), (8), (9) şi (10), cu următorul cuprins:

„(4) Pentru tinerii prevăzuţi la art.1, plata alocaţiei de stat se face direct acestora, pe bază de cerere. Procedura de plată se stabileşte prin normele metodologice de aplicare a prezentei legi.
(5) Alocaţia de stat pentru copiii prevăzuţi la alin.(21) se virează în conturile personale deschise pentru aceştia de către conducătorul direcţiei generale de asistenţă socială şi protecţia copilului din subordinea consiliului judeţean, respectiv din subordinea consiliilor locale ale sectoarelor municipiului Bucureşti, denumită în continuare direcţie generală, inclusiv pentru copiii încredinţaţi organismului privat acreditat şi licenţiat în condiţiile legii. Sumele cu titlu de alocaţie de stat pentru copii se capitalizează până la împlinirea de către aceştia a vârstei de 14 ani. După împlinirea de către titular a vârstei de 14 ani alocaţia de stat poate fi plătită direct acestuia cu încuviinţarea conducătorului direcţiei generale sau, în funcţie de opţiunea acestuia, poate fi capitalizată în continuare în contul personal al acestuia, până la împlinirea vârstei de 18 ani.
 
(6) Alocaţia de stat plătită în condiţiile prevăzute la alin.(5) se acordă titularului la împlinirea de către acesta a vârstei de 18 ani. 
(7) În cazul decesului copilului prevăzut la alin.(21), sumele cu titlu de alocaţie de stat plătite conform alin.(5) se fac venit la bugetul de stat. 
(8) În cazul în care pentru copilul prevăzut la alin.(21) măsura de protecţie specială prevăzută la art.58 alin.(1) lit.c) din Legea nr.272/2004, cu modificările ulterioare, încetează sau se modifică, alocaţia de stat se va acorda potrivit situaţiei în care se află copilul. 
(9) În situaţia în care copiii prevăzuţi la alin.(8) sunt în întreţinerea familiei sau, după caz, s-a instituit măsura alternativă a tutelei ori măsura de protecţie specială a plasamentului la o familie, persoană sau la asistentul maternal, suma cu titlu de alocaţie de stat capitalizată în condiţiile alin.(5) poate fi utilizată de către reprezentantul legal al copilului în interesul acestuia, prin hotărârea comisiei pentru protecţia copilului. 
(10) După împlinirea de către copiii prevăzuţi la alin.(21) a vârstei de 18 ani, aceştia beneficiază de alocaţie de stat pentru copii în aceleaşi condiţii ca tinerii prevăzuţi la art.1 alin.(3).”
Autor: d-l deputat Adrian Miuţescu

	Reprezentantul legal al copilului ocrotit în instituţiile de asistenţă socială, în unele cazuri poate fi chiar părintele natural. De regulă, acesta nu este în măsură să asigure o reprezentare adecvată a intereselor minorului şi prin urmare se impune modificarea textului.

Trimitere corectă.

Trimitere corectă.

	9
	5. Articolul 5 se modifică şi va avea următorul cuprins: 

"Art.5. - Lunar, serviciile de stare civilă ale consiliilor locale comunale, orăşeneşti, municipale şi ale sectoarelor municipiului Bucureşti comunică direcţiei de muncă şi protecţie socială judeţene, respectiv a municipiului Bucureşti, denumite în continuare direcţii teritoriale, situaţia privind copiii care au decedat."

                                                                                                                                                                                                                                                                                                              
	__
	5. La articolul I, punctul 5  va avea următorul cuprins:

„5. Articolul 5 se modifică şi va avea următorul cuprins: 

«Art.5. – (1) Lunar, serviciile de stare civilă ale consiliilor locale comunale, orăşeneşti, municipale şi ale sectoarelor municipiului Bucureşti comunică direcţiei de muncă şi protecţie socială judeţene, respectiv a municipiului Bucureşti, denumite în continuare direcţii teritoriale, situaţia privind copiii care au decedat.

(2) Pentru tinerii prevăzuţi la art.1 alin.(3) inspectoratul şcolar judeţean, respectiv al municipiului Bucureşti, denumit în continuare inspectorat şcolar, transmite direcţiilor teritoriale până la data de 1 octombrie a fiecărui an situaţia centralizatoare privind elevii înscrişi în anul şcolar. Situaţia va cuprinde şi elevii înscrişi în unităţile de învăţământ private acreditate ori autorizate în condiţiile legii. 
(3) Pe parcursul anului şcolar, inspectoratele şcolare transmit lunar direcţiilor teritoriale situaţia privind tinerii care au împlinit vârsta de 18 ani şi care nu mai urmează cursurile învăţământului liceal sau profesional, organizate în condiţiile legii.

(4) Pentru tinerii înscrişi în unităţile de învăţământ din subordinea altor autorităţi ale administraţiei publice centrale de specialitate, aceste unităţi de învăţământ au obligaţia de a transmite direcţiilor teritoriale situaţiile prevăzute la alin.(2) şi (3).»” 

Autor: d-l deputat Adrian Miuţescu

                                       
	Astfel se evită crearea de debite la butelul de stat.
Este necesară o evidenţă strictă a beneficirilor de alocaţie de stat pentru copii.

	10
	6. La articolul 6, alineatele (2) şi (4) se modifică şi vor avea următorul cuprins: 

"(2) Cererea se face, în numele copilului, de către persoanele prevăzute la art.4 alin.(1), (2) şi (21). 

........................................ 

(4) Dreptul la alocaţia de stat pentru copii se stabileşte începând cu luna următoare celei în care s-a născut copilul, iar plata drepturilor se face începând cu luna următoare depunerii cererii." 

	__
	Nemodificat

	

	11
	(din Legea nr.61/1993)
Art.6, alin.(6)

(6) Plata alocaţiei de stat pentru copii încetează începând cu luna următoare celei în care nu mai sunt îndeplinite condiţiile de acordare.
	
	6. La articolul I, după punctul 6 se introduce un nou punct, punctul (61), cu următorul cuprins:

“61. La articolul 6, alineatul (6) se modifică şi va avea următorul cuprins:

«(6) Dreptul la alocaţia de stat pentru copii încetează începând cu luna următoare celei în care nu mai sunt îndeplinite condiţiile de acordare.»”


	Pentru claritatea formulării.

	12
	7. La articolul 6, după alineatul (6) se introduce un nou alineat, alineatul (7), cu următorul cuprins: 

"(7) În cazul în care achitarea drepturilor de alocaţie de stat pentru copii se face prin mandat poştal, plata acesteia se suspendă dacă timp de 3 luni reprezentantul legal al copilului nu a încasat drepturile cu titlu de alocaţie de stat. Reluarea în plată, inclusiv cu plata drepturilor restante, se face pe bază de cerere scrisă întocmită de reprezentantul legal al copilului, care se înregistrează la direcţia teritorială." 


	__
	Nemodificat 
	

	13
	8. Articolul 9 se modifică şi va avea următorul cuprins: 

"Art.9. - Contestaţiile formulate împotriva modului de stabilire şi de plată a alocaţiei de stat pentru copii se soluţionează potrivit Legii contenciosului administrativ nr.554/2004, cu modificările şi completările ulterioare." 


	__
	Nemodificat 
	

	14
	9. Articolul 10 se modifică şi va avea următorul cuprins: 

"Art.10. - (1) Fondurile pentru plata alocaţiei de stat pentru copii, precum şi pentru cheltuielile cu administrarea şi transmiterea drepturilor se asigură de la bugetul de stat, prin bugetul Ministerului Muncii, Familiei şi Egalităţii de Şanse. 

(2) Plata alocaţiei de stat pentru copii se realizează prin mandat poştal, cont curent personal sau cont de card. 

(3) În cazul achitării drepturilor de alocaţie de stat în cont curent personal sau cont de card, direcţiile teritoriale efectuează plata prin unităţile bancare, pe bază de borderou, cu plata unui comision bancar. 

(4) Comisionul bancar prevăzut la alin.(3) nu poate fi mai mare de 0,1% din drepturile achitate şi va fi stabilit prin negociere, la nivel teritorial, între direcţiile teritoriale şi unităţile bancare."


	__
	Nemodificat 
	

	15
	10. Articolul 11 se modifică şi va avea următorul cuprins: 

"Art.11. - În aplicarea prezentei legi, precum şi pentru reglementarea modalităţilor de stabilire şi plată a drepturilor se emit norme metodologice, care se aprobă prin hotărâre a Guvernului."


	__
	Nemodificat 
	

	16
	Art.II. - (1) În vederea efectuării de către Ministerul Muncii, Familiei şi Egalităţii de Şanse a plăţii alocaţiei de stat pentru copii, Ministerul Educaţiei, Cercetării şi Tineretului, instituţiile din sistemul de apărare, ordine publică şi siguranţă naţională şi celelalte organe de specialitate ale administraţiei publice centrale care au în subordine unităţi de învăţământ, prin structurile teritoriale deconcentrate, precum şi direcţiile generale de asistenţă socială şi protecţia copilului judeţene, respectiv ale sectoarelor municipiului Bucureşti, vor pune la dispoziţia direcţiilor teritoriale bazele de date complete cu beneficiarii alocaţiei de stat pentru copii şi reprezentanţii legali ai acestora, până la data de 1 noiembrie 2007. Răspunderea asupra corectitudinii bazelor de date revine instituţiilor care le-au întocmit şi predat. 

(2) Elevii înscrişi în unităţile de învăţământ private acreditate ori autorizate în condiţiile legii vor fi cuprinşi în bazele de date furnizate de Ministerul Educaţiei, Cercetării şi Tineretului. 

(3) Sumele aferente alocaţiilor de stat pentru copii achitate din bugetul Ministerului Educaţiei, Cercetării şi Tineretului, neridicate de către persoanele în drept, se utilizează în continuare, în cadrul termenului de prescripţie prevăzut de lege, pentru plata acestor drepturi. 

(4) În vederea aplicării prevederilor alin.(1) - (3) se pot elabora instrucţiuni care se aprobă prin ordin comun al ministrului muncii, familiei şi egalităţii de şanse şi al ministrului educaţiei, cercetării şi tineretului sau, după caz, al ministrului internelor şi reformei administrative ori al ministrului apărării. 


	__
	Nemodificat
	

	17
	Art.III. - În termen de 60 de zile de la publicarea prezentei ordonanţe de urgenţă în Monitorul Oficial al României, Partea I, Ministerul Muncii, Familiei şi Egalităţii de Şanse va supune aprobării prin hotărâre a Guvernului normele metodologice de aplicare a prevederilor Legii nr.61/1993 privind alocaţia de stat pentru copii, republicată, cu modificările şi completările aduse prin prezenta ordonanţă de urgenţă. 

	__
	Nemodificat 
	

	18
	Art.IV. - (1) Prezenta ordonanţă de urgenţă intră în vigoare la data publicării în Monitorul Oficial al României, Partea I, cu excepţia prevederilor art.I, care intră în vigoare la 1 ianuarie 2008. 

(2) Plata alocaţiei de stat pentru copiii preluaţi de la Ministerul Educaţiei, Cercetării şi Tineretului, de la instituţiile din sistemul de apărare, ordine publică şi siguranţă naţională şi de la celelalte organe de specialitate ale administraţiei publice centrale care au în subordine unităţi de învăţământ, precum şi pentru copiii cu handicap se asigură din bugetul Ministerului Muncii, Familiei şi Egalităţii de Şanse, începând cu drepturile aferente lunii ianuarie 2008. 

(3) Plata alocaţiei de stat pentru copii în anul 2007, precum şi a sumelor restante, cu respectarea termenelor de prescripţie prevăzute de lege, se efectuează potrivit prevederilor Hotărârii Guvernului nr.591/1993 privind măsurile pentru aplicarea dispoziţiilor Legii nr.61/1993 referitoare la gestionarea fondurilor, stabilirea şi plata alocaţiei de stat pentru copii, republicată, cu modificările şi completările ulterioare. 


	__
	Nemodificat 
	

	19
	Art.V. - Începând cu luna ianuarie 2008, cuantumul alocaţiei de stat pentru copii, prevăzut la art.3 alin.(1) din Legea nr.61/1993, republicată, se stabileşte la 32 lei. 


	__
	7. Articolul V se abrogă.
	S-a operat actualizarea cuantumului alocaţiei, prin reformularea alin.(1) al art.3, conform  art.29 din Legea nr.388/2007 privind bugetul de stat pe anul 2008 care stabileşte că, începând cu 1 martie 2008, cuantumul alocaţiei de stat pentru copii se stabileşte la 40 lei.


	20
	Art.VI. - Legea nr.61/1993 privind alocaţia de stat pentru copii, republicată, cu modificările şi completările aduse prin prezenta ordonanţă de urgenţă, se va republica, după aprobarea acesteia din urmă prin lege, dându-se textelor o nouă numerotare. 



	__
	Nemodificat 
	



Comisia propune aprobarea proiectului în forma propusă în raport, cu unanimitate de voturi.
PREŞEDINTE,




SECRETAR,








Gheorghe Barbu



Kerekes Károly 

Şef serviciu, 

Consilier Elena MESAROŞ







Întocmit,

Expert Adriana Emilia BREAZU










1/24
PAGE  
15/24

[image: image1.png]